CELEX: 62014TN0693
Language: fi
Date: 2014-09-24 00:00:00
Title: Asia T-693/14: Kanne 24.9.2014 – Hamr Sport v. komissio

12.1.2015   
            
            
               FI
            
            
               Euroopan unionin virallinen lehti
            
            
               C 7/36
            
         Kanne 24.9.2014 – Hamr Sport v. komissio
   (Asia T-693/14)
   (2015/C 007/40)
   Oikeudenkäyntikieli: tšekki
   
      Asianosaiset
   
   
      Kantaja: Hamr Sport a.s. (Praha, Tšekin tasavalta) (edustaja: asianajaja T. Capousek)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               toteamaan, että komission 11.6.2014 tekemä päätös (S.A.33575 – Voittoa tuottamattomat liikuntatilat) on pätemätön
            
         
               —
            
            
               kumoamaan Euroopan komission riidanalaisen päätöksen
            
         
               —
            
            
               palauttamaan asian Euroopan komissioon jatkotutkimuksia varten ja tilanteen korjaamisen edellyttämien toimenpiteiden toteuttamista varten
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa seuraaviin kanneperusteisiin.
   
               1)
            
            
               Ensimmäinen kanneperuste, joka perustuu siihen, että riidanalainen päätös on virheellinen, koska vastaaja ei riidanalaisen päätöksen toteuttamista edeltävässä menettelyssä ottanut asianmukaisesti kantaa kaikkiin kantajan esittämiin todisteisiin ja lausuntoihin ja erityisesti siihen, oliko lainvastaisen valtiontuen olemassaolo näytetty toteen.
            
         
               2)
            
            
               Toinen kanneperuste, joka perustuu siihen, ettei vastaaja voi tukeutua riidanalaisessa päätöksessä tekemänsä päätelmän osalta SEUT 107 artiklan 3 kohdan c alakohdan mukaiseen poikkeukseen, koska sen hakemusta koskevia edellytyksiä ja ennakkovaatimuksia ei ole täytetty.
            
         
               3)
            
            
               Kolmas kanneperuste, joka perustuu siihen, ettei kantajalla, joka kaupallisena yhtiönä on oikeushenkilö, ole oikeutta osallistua minkäänlaiseen opetus-, nuoriso- ja urheiluministeriön antamien avustusten myöntämistä koskevaan menettelyyn, vaikka se tosiasiassa toimii samoilla markkinoilla kuin sen kilpailijat ja tukee samaa kohderyhmää – tuen vastaanottajia (jotka ovat myös identtiset yleisen/julkisen edun kannalta).